# Team risk assessment

*Το συγκεκριμένο τεχνικό κείμενο ξεκινήσαμε να το συγγράφουμε στο πρώτο παραδοτέο της εργασίας επειδή η ομάδα μας αποτελούταν απο 5 άτομα. Κατά την διάρκεια του εξαμηνού ένα άτομο από την ομάδα αποχώρησε για προσωπικούς λόγους. Για τον λόγο αυτό, η πρώτη έκδοση του team risk assesment δεν διαφέρει πολύ τελική. Έχουν γίνει κάποιες διορθώσεις και προσθήκες και το παραδίδουμε ως προεραιτικό τεχνικό κείμενο.*

*Με αφορμή το γεγονός αυτό, βλέπουμε ότι ένας από τους πιθανούς κινδύνους που είχαμε αναφέρει έγινε πραγματικότητα. Η απώλεια ενός από τα μέλη έφερε σύγχιση στην ομάδα τόσο στον τομέα της οργάνωσης όσο και στον τομέα υποβολής παραδοτέων γιατί ως πενταμελή ομάδα θα έπρεπε να παραδώσουμε και προεραιτικά τεχνικά κείμενα. Αρχικά, χρειάστηκε αρκετός χρόνος στον επαναπρογραμματισμό της ομάδας άρα και στο προσωπικό πρόγραμμα του κάθε μέλους, γιατί άλλαξαν οι αρμοδιότητες και ο τρόπος εργασίας της ομάδας. Επίσης, ως πενταμελή ομάδα έπρεπε να παραδώσουμε παραπάνω τεχνικά κείμενα από ότι ως τετραμελής. Η αλλαγή του αριθμού των μελών δεν ήταν απόφαση που πάρθηκε σε μία ημέρα οπότε χρειάστηκε αρκετός χρόνος στην αναδιοργάνωση της ομάδας και την ανάθεση αρμοδιοτήτων από την αρχή.*

Το συγκεκριμένο project είναι το μεγαλύτερο που καλούμαστε να υλοποιήσουμε ως φοιτητές στο τμήμα Μηχανικών Η/Υ. Ένα ομαδικό έργο εκτός από το γνωστικό κομμάτι έχει και άλλες δυσκολίες και απαιτήσεις. Μερικές από αυτές καταγράφονται παρακάτω.

* **Κακή συνεργασία της ομάδας**

Η επιτυχία του project εξαρτάται πρώτα απ όλα απο την συνεργασία της ομάδας οπότε χρειαζόμαστε ομαδικό πνεύμα, αλληλοβοήθεια, επικοινωνία και κατανόηση. Αν η ομάδα δεν μπορεί να λειτουργήσει ομαλά δεν θα έχει το επιθυμητό αποτέλεσμα. Με την συνεργασία αναφερόμαστε στην ανάθεση αρμοδιοτήτων, στην τήρηση κανόνων που θέτουν ως ομάδα, στην τήρηση του χρονοδιαγράμματος κλπ.

* **Κακός προγραμματισμός χρόνου**

Το project πρέπει να υλοποιηθεί σε ένα συγκεκριμένο χρονικό διάστημα το οποίο καθορίζεται από την σχολή. Επομένως πρέπει να τηρηθεί ενα χρονοδιάγραμμα και όλη η ομάδα να λειτουργεί σύμφωνα με αυτό. Στην περίπτωση που δεν έχει γίνει σωστά η διαδικασία αυτή, είναι πιθανό να μην προλάβει η ομάδα να ολοκληρώσει το project ή να μην έχουν το επιθυμητό αποτέλεσμα. Η χρήση των διαγραμμάτων gantt και pert βοηθάει στον σωστό συντονισμό και προγραμματισμό, καθώς παρουσιάζει αναλυτικά τα deadlines και τις αρμοδιότητες του κάθε μέλους.

* **Προβλήματα υγείας**

Κατά την διάρκεια του project υπάρχει η περίπτωση κάποιο μέλος της ομάδας να εμφανίσει κάποιο πρόβλημα υγείας το οποίο μπορεί να απαιτεί νοσηλεία, χειρουργείο κλπ. Το γεγονός αυτό αναταρράσει την ροή της ομάδας ανάλογα και με το χρονικό διάστημα που θα απουσιάζει το μέλος αυτό. Αν η κατάληξη είναι η αποχώρηση απο την ομάδα ή η μη δυνατότητα συμμετοχής σε κάποια παραδοτέα είναι πιθανό να οδηγήσει την ομάδα σε μη επιτυχές αποτέλεσμα.

* **Λανθασμένη ανάθεση εργασιών**

Για να εξελιχθεί με τον πιο αποδοτικό τρόπο ένα project πρέπει να γίνει σωστή κατανομή των tasks ανάλογα με τις ικανότητες και το γνωστικό αντικείμενο του κάθε μέλους. Γι αυτό είναι χρήσιμη η επικοινωνία και η συνεργασία της ομάδας. Είναι επιθυμητό ο καθένας να αναλάβει αρμοδιότητες που έχει σχετική εμπειρία και γνώση.

* **Έλλειψη χρόνου**

Στις μέρες μας συνηθίζεται να δουλεύουν αρκετοί φοιτητές, γεγονός που τους περιορίζει τον διαθέσιμο χρόνο και κατά συνέπεια τον χρόνο που έχουν να αφιερώσουν για την εργασία. Συνεπώς μπορεί να μην είναι συνεπείς στις προθεσμίες και να καθυστερόυν την ομάδα. Ειδικά αν περισσότερα μέλη εργάζονται ο βαθμός δυσκολίας αυξάνεται. Λύση σε αυτό αποτελεί η σωστή ανάθεση αρμοδιοτήτων και η αλληλοβοήθεια.

* **Ανθυγειινός ανταγωνισμός**

Η ευγενής άμηλα ανάμεσα στα μέλη της ομάδας ειναι ένα πολύ θετικό και γόνιμο χαρακτηριστικό. Σε περίπτωση όμως διόγκωσης αυτής της κατάστασης μπορεί να αποτελέσει κομβικό λόγο αποδιοργάνωσης και αποτυχίας. Η σύγκρουση μεταξύ των μελών της ομάδας έχει κατά πάσα πιθανότητα αρνητικές επιπτώσεις στην απόδοση του project, είτε λόγω κακής συνεργασίας είτε λόγω αποχώρησης κάποιου μέλους από το project.

* **Εγκατάληψη**

Η απόφαση ενός μέλους να αποχωρήσει από ένα ομαδικό project επηρεάζει άμεσα την οργάνωση της ομάδας και την κατανομή των αρμοδιοτήτων. Ακόμα προσθέτει χρόνο στον επαναπρογραμματισμό και την εκτέλεση αυτών. Είναι χρήσιμο μετά από ένα τέτοιο γεγονός να γίνει συζήτηση από την αρχή για τον τρόπο λειτουργίας της ομάδας.

* **Ελλειπείς γνώσεις**

Για ένα απαιτητικό project χρειάζονται βασικές γνώσεις για την επιτυχή εκπώνηση αυτού. Σε περίπτωση ελλειπών γνώσεων ο χρόνος ολοκλήρωσης αυξάνεται και η απόδοση του επιθυμητού αποτελέσματος μειώνεται. Θα ήταν καλό κάθε μέλος της ομάδας να αφιερώσει προσωπικό χρόνο στην εξάσκηση και στην εκμάθηση των αναγκαίων ώστε να βοήθησει ο ένας τον άλλον και να έχουν μια ομαλή συνεργασία.